《冬日微雨集逍遥楼看颜鲁公碑二首 其二》
明代·邓云霄

风急松涛满古城，感时临眺若为情。黑云只合催诗赋，微雨那能洗甲兵。

岭外山川多旧垒，楼头笳鼓入边声。戈般明发南征路，懒向湘流吊屈平。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。